குருஜலா ஜெகன் மோகன்

குருஜலா ஜெகன் மோகன் (Gurajala Jagan Mohan)(பிறப்பு: சனவரி 15, 1983) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி. இவர் ஒரு தொழிலதிபரும் முன்னாள் திரைப்படத் தயாரிப்பாளரும் ஆவார். இவர் சித்தூர் மாவட்டத்தில் உள்ள சித்தூர் சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியைப் பிரதிநிதித்துவப்படுத்துகிறார். தெலுங்கு தேசம் கட்சி பாஜக மற்றும் ஜன சேனா கட்சியுடன் கூட்டணி வைத்திருந்த 2024 ஆந்திரப் பிரதேச சட்டமன்றத் தேர்தலில் இவர் வெற்றி பெற்றார்.

ஆரம்பகால வாழ்க்கை மற்றும் கல்வி
மோகன் இன்றைய ஆந்திரப் பிரதேசத்தில் உள்ள சித்தூர், குடிபாலா மண்டலத்தில் ஒரு விவசாயக் குடும்பத்தில் பிறந்தார். இவர் குருஜலா சென்னகேசவுலு நாயுடுவின் மகன்.https://affidavit.eci.gov.in/ பின்னர் இவர் பெங்களூருக்குச் சென்று, அங்கு ஒரு வீட்டு மனை விற்பனையாளராகவும் மேம்பாட்டாளரகவும் இருந்தார். கல்வி நிறுவனங்களையும் உருவாக்கிய இவர் திரைப்படத் துறையிலும் கால் பதித்து, யூனிகிராஃப்ட் மூவிஸ் என்ற தயாரிப்பு நிறுவனத்தை நிறுவி, ஆர். பி. பட்நாயக் இயக்கிய மணலோ ஒக்காடு என்ற திரைப்படத்தைத் தயாரித்தார்.

அரசியல் வாழ்க்கை
2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியைப் பிரதிநிதித்துவப்படுத்தி சித்தூர் சட்டமன்றத் தொகுதியில் போட்டியிட்டு மோகன் வெற்றி பெற்றார்.https://results.eci.gov.in/AcResultGenJune2024/ConstituencywiseS01172.htm இவர் 88,066 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் எம். விஜயானந்த ரெட்டியை 14,604 வாக்குகள் வித்தியாசத்தில் தோற்கடித்தார்.

மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்